“ዓለም ለጤናው ዘርፍ ተጨባጭ ለውጥ የሚያመጣ ትክክለኛውን ሰው መርጣለች”-የአፍሪካ ህብረት ኮሚሽን ሊቀመንበር
ዓለም ለጤናው ዘርፍ ተጨባጭ ለውጥ የሚያመጣ ትክክለኛውን ሰው መርጣለች"-የአፍሪካ ህብረት ኮሚሽን ሊቀመንበር ገለጹ ፡፡የህብረቱ ሊቀመነበር ሙሳ ፋቂ ዶክተር ቴድሮስ ኣድሓኖም የዓለም ጤና ድርጅት ዳይሬክተር ጀነራል ሆነው መመረጣቸውን አስመልክተው እንደገለጹት ዓለም ለጤናው ዘርፍ ተጨባጭ ለውጥ ማምጣት የሚችል ትክክለኛውን ሰው መርጣለች" ።ይህም "አፍሪካ በአንድ ድምጽ ስትናገር ማሸነፍ ትችላለች" ነው ያሉት ፡፡የኮሚሽኑ ሊቀ-መንበር ሙሳ ፋቂ ማሃማት በአፍሪካ ለመጀመሪያ ጊዜ የዓለም ጤና ድርጅትን በዋና ዳይሬክተርነት ለመምራት ዶክተር ቴድሮስ በመመረጣቸው "ከፍተኛ ደስታ ተሰምቶታል" ብለዋል።ሊቀ-መንበሩ ለዶክተር ቴድሮስ መመረጥ በምርጫ ቅስቀሳ ወቅት ከፍተኛ አስተዋጽኦ ያደረጉትን የአፍሪካ ጤና ሚኒስትሮች አመስግነዋል።የአፍሪካ ህብረቱ ለቀጣይ ስራቸው መልካሙን ሁሉ እየተመኘ የዓለም ጤና ችግርን ለመቀነስ በሚያከናውኑት ስራ ድጋፍ ያደርጋል ሲሉም ቃል ገብተዋል-(ኢዜአ)።